
EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE 
privind modificarea şi completarea Hotărârii Consiliului Local al Municipiului Timişoara nr. 204/04.04.2013, modificată si completată

Motivul emiterii proiectului de hotărâre

      1.Descrierea situaţiei actuale
         Prin Hotărârea nr. 156/21.12.2004, modificată şi completată, Consiliul Local al Municipiului Timişoara a aprobat atribuirea directă, prin contract de concesiune, către S.C. Administrarea Domeniului Public S.A. Timişoara, pe perioada 01.01.2005 – 31.12.2015, a unor bunuri, în schimbul unei redevenţe lunare de 1 % din cifra de afaceri obţinută din exploatarea obiectului concesiunii. 
         În urma acestei Hotărâri între Municipiul Timişoara şi S.C. Administrarea Domeniului Public S.A. s-a încheiat Contractul de concesiune nr. 94/18.01.2005, completat prin prevederile HCLMT nr. 204/04.04.2013, HCLMT nr.212/20.05.2014 si ale HCLMT nr.244/27.06.2017.
         De asemenea, prin HCLMT nr. 41 din data de 16.10.2015 s-a aprobat prelungirea duratei Contractului de concesiune nr. 94/18.01.2005, începând cu data de 01.01.2016 până în data de 30.06.2021.
      2. Schimbări preconizate și rezultate așteptate
Parcarea este un element important pentru desfaşurarea cu succes a activitatilor pe raza municipiului Timisoara.
Ţinând cont de faptul că s-au propus  spre aprobarea Consiliului Local unele modificari la  Regulamentul de funcţionare a sistemului de parcare a autovehiculelor în Municipiul Timisoara care să asigure eficient îndeplinirea tuturor obiectivelor pe care şi le propune sistemul de parcare existent, cu efect direct sau indirect asupra calitatii vietii si asupra calitatii mediului prin reducerea poluarii, se impune şi modificarea HCLMT nr. 224/27.06.2017 şi implicit a contractului de concesiune.
       3.Concluzii
           Având in vedere cele de mai sus, supun spre dezbatere şi aprobare Proiectul de hotarâre privind modificarea şi completarea Hotărârii Consiliului Local al Municipiului Timişoara nr. 204/04.04.2013, modificată si completată.

